CELEX: 31981D0931
Language: el
Date: 1981-11-09 00:00:00
Title: 81/931/EOK: Απόφαση τής Επιτροπής τής 9ης Νοεμβρίου 1981 περί τροποποιήσεως τών ορίων τών μειονεκτικών γεωργικών περιοχών κατά τήν έννοια τού άρθρου 3 παράγραφοι 4 καί 5 τής οδηγίας 75/268/EOK τού Συμβουλίου, πού εμφαίνονται στό παράρτημα τής οδηγίας 75/270/EOK τού Συμβουλίου καί ευρίσκονται στό έδαφος τής Ομοσπονδιακής Δημοκρατίας τής Γερμανίας

Avis juridique important

|

31981D0931

81/931/EOK: Απόφαση τής Επιτροπής τής 9ης Νοεμβρίου 1981 περί τροποποιήσεως τών ορίων τών μειονεκτικών γεωργικών περιοχών κατά τήν έννοια τού άρθρου 3 παράγραφοι 4 καί 5 τής οδηγίας 75/268/EOK τού Συμβουλίου, πού εμφαίνονται στό παράρτημα τής οδηγίας 75/270/EOK τού Συμβουλίου καί ευρίσκονται στό έδαφος τής Ομοσπονδιακής Δημοκρατίας τής Γερμανίας  

Επίσημη Εφημερίδα αριθ. L 337 της 24/11/1981 σ. 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Νοεμβρίου 1981  περί τροποποιήσεως των ορίων των μειονεκτικών γεωργικών περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ του Συμβουλίου, που εμφαίνονται στο παράρτημα της οδηγίας 75/270/ΕΟΚ του Συμβουλίου και ευρίσκονται στο έδαφος της Ομοσπονδιακής Δημοκρατίας της Γερμανίας  (Το κείμενο στη γερμανική γλώσσα είναι το μόνο αυθεντικό)  (81/931/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 3,  Εκτιμώντας:  ότι η οδηγία 75/270/ΕΟΚ περί κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Γερμανία) (2), όπως τροποποιήθηκε από τις αποφάσεις 76/162/ΕΟΚ (3) και 80/701/ΕΟΚ (4) της Επιτροπής, καθορίζει τις περιοχές που ευρίσκονται στο έδαφος της Ομοσπονδιακής Δημοκρατίας της Γερμανίας και περιλαμβάνονται στον κοινοτικό κατάλογο των μειονεκτικών γεωργικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·  ότι η κυβέρνηση της Ομοσπονδιακής Δημοκρατίας της Γερμανίας υπέβαλε, σύμφωνα με το άρθρο 2 παράγραφος 1 της οδηγίας 75/268/ΕΟΚ, αίτηση που αποβλέπει στις εξής τροποποιήσεις των όρων των μειονεκτικών γεωργικών περιοχών που εμφαίνονται στο παράρτημα της οδηγίας 75/270/ΕΟΚ:  - επέκταση ορισμένων κοινοτήτων που εμφαίνονται στο παράρτημα της οδηγίας 75/270/ΕΟΚ στις περιοχές αριθ. 6, 7 και 12 και είναι ταξινομημένες επί του παρόντος δυνάμει του άρθρου 3 παράγραφος 4 της οδηγίας 75/268/ΕΟΚ,  - εκ νέου συγκέντρωση και επέκταση των περιοχών αριθ. 28.1, 28.2 και 28.3 που εμφαίνονται στο παράρτημα της οδηγίας 75/270/ΕΟΚ·  ότι οι εν λόγω επεκτάσεις τηρούν τους δείκτες τιμών και τις αξίες που λαμβάνονται υπόψη από την οδηγία 75/270/ΕΟΚ για την οριοθέτηση των περιοχών κατά την έννοια του άρθρου 3 παράγραφοι 4 και 5 της οδηγίας 75/268/ΕΟΚ και συνεπώς η ταξινόμησή τους ή η περίληψή τους στις περιοχές αυτές δικαιολογείται·  ότι η αίτηση που υπεβλήθη από την κυβέρνηση της Ομοσπονδιακής Δημοκρατίας της Γερμανίας έχει ως αποτέλεσμα την αύξηση της χρησιμοποιούμενης γεωργικής εκτάσεως του συνόλου των μειονεκτικών περιοχών στο εν λόγω Κράτος μέλος κατά 1,5 % μόνο της χρησιμοποιούμενης γεωργικής εκτάσεως σ' αυτό το Κράτος μέλος ·  ότι για τα χρηματοδοτικά θέματα εζητήθη η γνώμη της Επιτροπής του Ευρωπαϊκού Ταμείου Προσανατολισμού και Εγγυήσεων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο κατάλογος των μειονεκτικών γεωργικών περιοχών της Ομοσπονδιακής Δημοκρατίας της Γερμανίας που συνάπτεται ως παράρτημα στην οδηγία 75/270/ΕΟΚ τροποποιείται όπως εμφαίνεται στην καταγραφή που συνάπτεται ως παράρτημα στην παρούσα απόφαση.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 9 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 128 της 19. 5. 1975, σ. 10.  (3) ΕΕ αριθ. L 31 της 5. 2. 1976, σ. 29.  (4) ΕΕ αριθ. L 190 της 24. 7. 1980, σ. 29.  ΠΑΡΑΡΤΗΜΑ  «ANHANG  Ergaenzung zur Richtlinie 75/270/EWG nach Artikel 2 Absatz 3 der Richtlinie 75/268/EWG  GEBIET 6  2.1. GESAMTE BENACHTEILIGTE AGRARZONE  Das Gebiet der Freien Hansestadt Bremen wird um den Ortsteil Werderland erweitert.  GEBIET 7  2.1. GESAMTE BENACHTEILIGTE AGRARZONE  Regierungsbezirk Osnabrueck  Landkreis Meppen: Die Gemeinde Haseluenne wird um den Ortsteil Lehrte ergaenzt.  Verwaltungsbezirk Oldenburg  Landkreis Cloppenburg: Gemeinde Garrel, Ortsteil Peterswald.  GEBIET 12  2.1. GESAMTE BENACHTEILIGTE AGRARZONE  Regierungsbezirk Detmold  Landkreis Lippe: Die Gemeinde Schlangen wird um den Ortsteil Schlangen erweitert.  Die bisherigen Gebiete 28.1, 28.2 und 28.3 werden ersetzt durch:  GEBIET 28  1. KLEINES GEBIET  1.1. GESAMTES KLEINES GEBIET  Berlin  Bezirk Reinickendorf mit dem Ortsteil Luebars  Bezirk Spandau mit den Ortsteilen Gatow, Kladow und dem Gebiet Eiskeller sowie allen uebrigen Flaechen, die im gueltigen Flaechennutzungsplan von Berlin fuer die Landwirtschaft vorgesehen sind.»